EkBass/fiwiki-20250220-pages-articles huggingface dataset:
Cassin piirikunta (Michigan)

Cassin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 51 589 vuonna 2020. Piirikunnan hallintokeskus on Cassopoliksen kylä, ja suurin kunta on Ontwa Township. Piirikunta on perustettu vuonna 1829. == Väestö == Vuonna 2020 Cassin piirikunnan 51 589 asukkaasta valkoisia oli 89,7 %, mustia 5,2 %, alkuperäisasukkaita 1,2 % ja aasialaisia 0,8 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Fatixa Aitova

Fatixa Ğabdelwäli qızı Aitova (o.s. Яушева: Jauševa, ven. Фатиха Абдулвалиевна Аитова; Fatiha Abdulvalievna Aitova, 1866–1942) oli tataarilainen filantrooppi ja opettaja, joka perusti Kazaniin ensimmäisen naisten lukion. == Elämäkerta == Fatixa Aitova syntyi Troitskin kaupungissa Venäjän keisarikunnassa varakkaan kauppiaan Abdulvali Jauševin tyttärenä. Jauševin perhe tunnettiin vahvoina islamilaisen opetuksen "uuden menetelmän" eli jadidismin kannattajina.Хайретдинов, Д. З. (2009). Ислам на Урале: энциклопедический словарь (in Russian). p. 30. Aitova (os. Jauševa) avioitui vuonna 1887 Suleiman Aitovin kanssa, joka oli liikemies, poliitikko ja julkisuuden henkilö, rikkaasta kazanilaisesta Aitovin perheestä. Fatiha ja Suleiman saivat viisi lasta. Aitovan ensimmäinen kouluprojekti valmistui vuonna 1897. Hän rahoitti hankkeen itsenäisesti. Koulussa tytöille opetettiin ompelua, kirjontaa ja neulomista, jonka seurauksena he pystyivät myöhemmin hankkimaan oman elantonsa. Koulua laajennettiin vuonna 1899, mutta lopetti toimintansa kolmen vuoden kuluttua. Kun isä-Abdulvali kuoli vuonna 1906, Aitova sai suuren perinnön, josta hän sijoitti ison osan uuden naisten koulun perustamiseen. Se avautui vuonna 1909. Koulua ylläpidettiin lähinnä Aitovan perinnön voimin, ja vuonna 1910 hän sai rahoitusta Kazanin kaupungin duumasta. Koululle rakennettiin oma kaksikerroksinen rakennus. Oppilaille suunniteltiin univormu, jossa oli ruskea mekko, mustavalkoinen esiliina ja valkoinen huivi vaaleanpunaisella reunuksella. Koulussa oli vuosina 1913-1914 noin 220 oppilasta ja yhdeksän opettajaa. Opetukseen kuului uskonnon opinnot, tataarin kieli ja kirjallisuus, laskuoppi, maantiede, historia, luonnonhistoria, kalligrafia, piirtäminen, käsityöt, ja venäjän kieli. Aitova sai osakseen vastustusta yrittäessään muuttaa koulua lukioksi. Kun Kazanin julkisten koulujen johtaja kielsi Aitovan pyrkimykset viidesti, hän pyysi apua kaupungin duuman edustajalta Ivan Godnevilta. Godnevin kautta Aitova pääsi tapaamaan kansanopetusministerin ja osaston johtajan. Yhdessä miehensä kanssa Aitova lisäksi matkusteli ympäri Eurooppaa tutustumassa siihen, miten lukioita ylläpidetään Prahassa, Wienissä ja Berliinissä. Vihdoin vuonna 1916 Aitova sai luvan avata yksityisen lukion tataaritytöille. Aitovan lukiossa opetettiin (edellisen koulun aineiden lisäksi) muun muassa Venäjän historiaa, fysiologiaa, fysiikkaa sekä arabian, saksan, englannin, ranskan ja persian kieliä. Aitova osallistui vuonna 1917 ensimmäiseen Venäjän musliminaisten kongressiin Kazanissa. Lokakuun vallankumouksen jälkeen neuvostohallinto valtioillisti Aitovan lukion ja hänen muun omaisuutensa, ja hän jäi pennittömäksi. Ministerineuvoston puheenjohtaja Ishak Rahmatullin yritti yhteyksillään auttaa Aitovaa mutta epäonnistui. Lukio muutettiin yläasteeksi. Venäjän sisällissodan aikoihin Aitova pakeni Omskiin ja muutti sieltä Bakuun ja lopulta Moskovaan. Hän palasi Kazaniin 1941 ja kuoli seuraavana vuonna poikansa Jakubin vaimon Maryamin hoitamana. Kazanissa vuonna 1993 perustettu koulu on nimetty Aitovan mukaan. == Lähteet == Luokka:Tataarit Luokka:Vuonna 1866 syntyneet Luokka:Vuonna 1942 kuolleet
Plandemic

Plandemic on dokumentin kaltaiseksi tehtyWhy It’s Important To Push Back On ‘Plandemic’—And How To Do It Forbes salaliittoteoreettinen 26-minuuttinenMeet the Ojai dad who made the most notorious piece of coronavirus disinformation yet Los Angeles Times elokuvaPlandemic: how the debunked movie by discredited researcher Judy Mikovits went viral The Guardian, jonka julkaisi internetissä sen tehnyt Mikki Willis 4. toukokuuta 2020. Plandemic-elokuvassa Willis haastattelee entistä molekyylibiologi Judy Mikovitsia, joka väittää, että koronaviruspandemiaa käytetään muiden muassa Bill Gatesin ja Anthony Faucin vallan ja ansioiden kasvattamiseen. Haastattelussa uusi koronavirus esitetään ihmisten kehittämänä. Haastatellun Mikovitsin tieteellinen ura kriisiytyi, kun hän vuonna 2009 julkaisi Science-lehdessä kirjoituksen, jossa kroonista väsymysoireyhtymää väitettiin viruksen vaikutuksen aiheuttamaksi. Väitteet eivät kestäneet tarkastelua, joten julkaisu vedettiin pois; kiistat Mikovitsin ja hänen työnantajansa, yksityisen laboratorion välillä johtivat vuonna 2012 Mikovitsin pidätykseen oikeuden pakoilusta syytettynä. Rikossyytteet hylättiin myöhemmin, mutta Mikovits alkoi jatkossa esiintyä tiedeyhteisön laajamittaisen korruption uhrina. Hän on pitänyt rokotevastaisille ystävällisiä autismikonferensseja, joissa on esitetty perusteettomia teorioita autismin synnystä. Plandemic levisi erittäin nopeasti sosiaalisen median palveluissa ja sai pian yli kahdeksan miljoonaa katselukertaa. Youtube ja Facebook poistivat videon 6. toukokuuta 2020, mutta video jäi kiertämään rokotevastaisten ja monenlaisten salaliittoteoreetikoiden keskuudessa. 18\. elokuuta 2020 julkaistiin Plandemicin jatko-osana elokuva Plandemic: Indoctornation. Sitä markkinoitiin etukäteen voimakkaasti, mutta sen vaikutus jäi vähäisemmäksi kuin alkuperäisen videon.New ‘Plandemic’ film promotes coronavirus conspiracy theory AFP Fact Check == Lähteet == Luokka:Vuoden 2020 yhdysvaltalaiset elokuvat Luokka:Koronaviruspandemia 2019– Luokka:Tieteeseen ja tekniikkaan liittyvät salaliittoteoriat Luokka:Yhdysvaltalaiset lyhytelokuvat
Kurz

Kurz tarkoittaa seuraavia: ==Sukunimi== * Hermann Kurz (1813–1873), saksalainen runoilija ja prosaisti * Marco Kurz (s. 1969), saksalainen jalkapalloilija * Sebastian Kurz (s. 1986), itävaltalainen poliitikko * Toni Kurz (1914–1936), saksalainen vuorikiipeilijä ==Muuta== * Kurzin I hallitus, Itävallan hallitus * Kurzin II hallitus, Itävallan hallitus * Karabiner K98 Kurz, saksalainen kivääri * 9 mm Kurz, patruuna ==Katso myös== * Kurtz Luokka:Luettelot henkilöistä sukunimen mukaan
1000X

1000X (tuhat kertaa) Neljä Ruusua -yhtyeen 16. studioalbumi, joka julkaistiin 11. helmikuuta 2022. Albumin on tuottanut Mikko Tamminen. Julkaisuviikollaan 1000X nousi Suomen virallisen albumilistan 21. sijalle. Kolme viikkoa myöhemmin se nousi listan kuudenneksi. Fyysisellä albumilistalla levy debytoi sijalla yksi. Albumin ensisinglenä julkaistu ”Surutulitus” nousi radiosoittolistan 11. sijalle, toisena julkaistu ”Muuttolinnut” 25. sijalle, kolmas single ”Viimeinen valssi” 7. sijalle ja neljäs single ”Seuraan sua” 40. sijalle. Albumin viimeisestä singlestä ”Tähdelliset” julkaistiin virolaisella louhoksella kuvattu musiikkivideo. == Kappaleet == Kappaleet on sanoittanut Ilkka Alanko, säveltänyt Kode Koistinen ja tuottanut Mikko Tamminen, ellei toisin mainita. == Tekijät == Neljä Ruusua * Ilkka Alanko – laulu * Kode Koistinen – kitara * Lade Laakkonen – basso * Kämy Kämäräinen – rummut Muut esiintyjät * Tero Lindberg – flyygelitorvi (11) Tuotanto * Mikko Tamminen – tuotanto, miksaus * Svante Försback – masterointi * Mikko Tukiainen – A&R; * Rami Mursula – kansien ulkoasu * Ville Juurikkala – valokuvat * Neea Rautio – stailaus * Laur-Leho Kaljumets – location manager 1000X-albumin kansilehti. == Arvostelut == * Keskisuomalainen: * Soundi: == Lähteet == Luokka:Neljän Ruusun albumit Luokka:Vuoden 2022 albumit Luokka:Suomalaiset pop rock -albumit
Leif Schulman

Leif Edvard Schulman (s. 21. marraskuuta 1968 Espoo) on Suomen ympäristökeskuksen pääjohtaja. Ennen nykyistä tehtäväänsä hän on toiminut muun muassa Luonnontieteellisen keskusmuseon johtajana vuosina 2010–2020 sekä Helsingin yliopiston kasvitieteellisen puutarhan johtajana vuosina 2004–2009. == Koulutus ja ura == Schulman on koulutukseltaan filosofian tohtori. Väitöskirjansa hän teki Turun yliopiston Amazon-tutkimusryhmässä vuonna 2003. Väitös käsitteli elinympäristön vaikutusta Amazonian kasvilajiston syntyyn. == Lähteet == == Aiheesta muualla == * Leif Schulman. Asiantuntijat. Suomen ympäristökeskus. Luokka:Suomalaiset kasvitieteilijät Luokka:Suomen ympäristökeskus Luokka:Valtionlaitosten johtajat Luokka:Vuonna 1968 syntyneet Luokka:Elävät henkilöt
Brodski

Brodski myös: Brodsky on venäläinen sukunimi seuraavilla henkilöillä: * Adolf Brodski (1851–1929), venäläinen viulisti * Isaak Brodski (1884–1939), venäläinen taidemaalari * Joseph Brodsky, alun perin Iosif Brodski (1940–1996), venäläissyntyinen yhdysvaltalainen kirjailija ==Muita== * Brodsky-kvartetti, brittiläinen jousikvartetti
Agboville

Agboville on kunta ja aliprefektuuri sekä Agbovillen departementin ja Agnéby- Tiassan alueen hallinnollinen keskus Norsunluurannikon eteläosassa. Se sijaitsee Agnébyjoen varrella 75 kilometriä Abidjanista pohjoiseen. Kunnassa on 66 000 ja aliprefektuurissa 95 100 asukasta (vuonna 2014, väestönlaskenta). Agbovillen departementtiin kuuluvat Aboudén, Agbovillen, Ananguién, Attobroun, Azaguién, Céchin, Grand-Morién, Guessiguién, Loviguién, Oress-Kroboun ja Rubinon aliprefektuurit. Kuntia ovat Agboville, Azaguié ja Rubino. Seudun kanta-asukkaat ovat akaneihin kuuluvia abeja ja kroboja. Ranskalaisten vuonna 1903 perustama Agboville oli siirtomaa-aikana hallintopiirin keskus ja tärkeä kahvin ja kaakaon lastauspaikka Abidjanin–Nigerin rautatien varrella. Se sai kunnallishallinnon vuonna 1953 ja uudelleen 1980. Agbovillessa perustettiin vuonna 1944 Afrikkalaisten maanviljelijöiden ammattiliitto, josta kehittyi toisen maailmansodan jälkeen Norsunluurannikon demokraattinen puolue. Paikallisia elinkeinoja ovat maanviljely, liikenne, kaupankäynti ja palvelut. Tärkeimmät viljelykasvit ovat kahvi, kaakao, jamssi, keittobanaani, ananas, vihannekset, riisi ja maissi. Aikaisemmin kaupungissa toimi tekstiilitehdas ja puunjalostusteollisuutta. Seudulla kaivetaan kultaa perinteisin menetelmin. ==Lähteet== ==Katso myös== * Agbovillen roomalaiskatolinen hiippakunta Luokka:Norsunluurannikon kaupungit
Sobraliat

Sobraliat (Sobralia) on kämmekkäkasvien heimoon kuuluva kasvisuku. Suvussa on noin 140 lajia, jotka kasvavat trooppisilla alueilla Meksikosta Etelä- Amerikkaan. Sobralioiden kukat muistuttavat katleijan kukkaa, mutta kukoistavat vain lyhyen aikaa. Sekä kasvin että kukan koko vaihtelee suuresti, kukat ovat halkaisijaltaan 5–25 cm. Lehdissä erottuvat lehtisuonet selvästi, varsi muistuttaa kaislaa. == Lajeja == Tiedosto:Sobralia macrantha (BG Zurich)-02.JPG| sobralia Sobralia macrantha Tiedosto:Sobralia_decora_- _Tapanti_region_of_Costa_Rica.jpg| Sobralia decora Tiedosto:Sobralia dichotoma (1).jpg| Sobralia dichotoma Tiedosto:Sobralia fragrans - fl 1.jpg| Sobralia fragrans Tiedosto:Sobralia macrophylla - fl.jpg| Sobralia macrophylla Tiedosto:Sobralia ruckeri-Xenia 1 fig 42 (1858).jpg| Sobralia ruckeri == Lähteet == == Aiheesta muualla == * Growing Sobralias American Orchid Society Luokka:Kämmekkäkasvit
Saarijärvi (Ulmasenjoen valuma-alue, Suojärven piiri)

Saarijärvi () on Venäjällä Karjalan tasavallan Suojärven piirissä sijaitseva järvi, jonka laskuoja yhtyy Sarkajokeen. == Maantietoa == Saarijärvi on 1,3 kilometriä pitkä, 1,0 kilometriä leveä ja sen pinta-ala on noin 100 hehtaaria. Se sijaitsee 9 kilometriä Leppäsyrjästä itään ja 15 kilometriä Loimolasta lounaaseen päin. Lähempänä sijaitsee pieni Raikonkoski (Райконкоски), joka kuuluu Uuksunjoen valuma-alueeseen. Järvi on muodoltaan kaksialtainen järvi, jonka vesialtaita yhdistää hyvin kapea salmi. Suurempi järvenosa jää salmen itäpuolelle ja siinä sijaitsee suuri saari. Se on järven ainoa saari, joka on lähes 500 metriä pitkä ja yli 400 metriä leveä metsäsaari. Salmen länsipuolinen järvenosa on 1,5 kilometriä pitkä ja 250 metriä leveä. Järvenosia erottaa toisistaan kilometrin pituinen kapea niemi. Voidaan myös tulkita, että itäosassa olisi kolmas järvenosa, joka liittyy järveen kapean salmen kautta. Vanhoissa suomalaiskartoissa on järvi piirretty autioksi järveksi, jonka lähin asutus on sijainnut puoli kilometriä lounaaseen päin. Maatilan vierestä on kulkenut tie, joka tulee nykyään Suistamolta ja Leppäsyrjältä ja yhtyy Loimolan ja Koiriojan yhdistävään tiehen. Lisäksi järven pohjoispuolelta kulkee ohi Matkaselkä–Suojärvi-rautatie. == Vesistösuhteita == Saarijärvi kuuluu Nevan vesistöalueessa Laatokan valuma- alueen Jänisjoen vesistöalueeseen, jossa Ulmosenjoen valuma-alue sijaitsee Jänisjärven lähialueella. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen. Ulmosenjoen valuma- alueen pääuomana sen keskijuoksulla sijaitseva Sarkajoki, johon Saarijärvikin laskee pientä laskuojaa pitkin. Saarijärven kapeasuiseen lahteen tulee lyhyt suo-oja kaakkoispuoliselta suolta, jossa sijaitsee pieni Rikijärvi (Рикиярви eli Пистъярви, Pistjarvi). Ympäröivät lammet ovat pieniä ja suurin lammista on Särkkälampi (Сярккалампи), josta ei tule järveen laskuojaa. Saarijärven laskuoja on yhteinen pohjoispuolella sijaitsevan Hirsikkojärven (Хирсиккоярви) laskuojan kanssa. Kilometrin pituinen laskuoja yhtyy Sarkajokeen, jota on kutsuttu myös Vaaherjoeksi, sen yläjuoksulla. Järven erottaa viereiseltä Uuksunjoen valuma-alueesta vedenjakajamäki Valkeaselkä (Гора Вялиселькя, Gora Vjaliselkja), jonka huippu yltää 126 metriä korkealle mpy. == Lähteitä == === Huomioita === === Viitteet === Luokka:Ulmosenjoen valuma-alue Luokka:Suojärven piiri Luokka:Luovutettujen alueiden järvet
Avoin työttömyyskassa

Avoin työttömyyskassa A-kassa on kaikille palkansaajille avoin, yleinen työttömyyskassa. A-kassa aloitti toimintansa 1. tammikuuta 2022, kun Teollisuuden työttömyyskassa, Rakennusalan työttömyyskassa ja Työttömyyskassa Finka yhdistyivät. Avoimessa työttömyyskassassa on 190 911 jäsentä (31.12.2021), joten A-kassa on yksi Suomen suurimmista työttömyyskassoista. == Taustaliitot == Suurin osa jäsenistä kuuluu myös johonkin A-kassan taustaliitoista: * Ay-toimihenkilöt * Journalistiliitto * Muusikkojen liitto * Näyttelijäliitto * Rakennusliitto * Teatteri- ja mediatyöntekijöiden liitto * Teollisuusliitto == Organisaatio == A-kassassa on noin 130 työntekijän henkilöstö. Suurin osa henkilöstöstä työskentelee Helsingin Hakaniemessä, jossa hoidetaan etuuskäsittely- ja asiakaspalvelutehtävien lisäksi johdon ja hallinnon tehtäviä. Lisäksi kassan henkilöstöä työskentelee etuuskäsittely- ja asiakaspalvelutyössä eri puolella Suomea, kuten Tampereella ja Kuopiossa. Kassanjohtajana toimii Irene Niskanen. A-kassan hallinto-organisaatiossa ylintä päätäntävaltaa käyttää kassan kokous. Kassa kutsuu kaikille jäsenille avoimen kokouksen koolle vuosittain. Hallitukseen kuuluu kahdeksan jäsentä ja kahdeksan varajäsentä, joka kokoontuu noin kuusi kertaa vuodessa. == Palvelut == Avoin työttömyyskassa maksaa ansiopäivärahaa palkkatyössä olleille työttömäksi jääneille jäsenilleen. Vuorotteluvapaan ajalta A-kassa maksaa vuorottelukorvausta. Vuorotteluvapaa on järjestely, jossa kokoaikatyössä ollut työntekijä sopii työnantajansa kanssa vuorotteluvapaalle siirtymisestä. Lisäksi työttömyyskassa myöntää liikkuvuusavustusta silloin, kun työttömänä ollut kassan jäsen ottaa vastaan vähintään kaksi kuukautta kestävän työn ja työmatka on pitkä. == Jäsenyys == Suurin osa A-kassan jäsenistä on ammattiliittojen jäseniä. Kassan jäseneksi voi liittyä kuka tahansa alle 68-vuotias työsuhteessa työllistyvä palkansaaja. A-kassan jäsenmaksu on 8 euroa kuukaudessa (96 euroa vuodessa) vuonna 2022. == Lähteet == Luokka:Työttömyyskassat ==Aiheesta muualla== * A-kassan verkkosivut
Laineen Kasperi & Palava Kaupunki

Laineen Kasperi & Palava Kaupunki on rap-artisti Laineen Kasperin sooloalbumi, joka julkaistiin 29. toukokuuta 2015. == Kappaleet == # # # # # # # # # # # # # # # == Arvostelut == * Soundi: LAINEEN KASPERI: Palava kaupunki Viitattu 11.2.2022. == Lähteet == Luokka:Laineen Kasperin albumit Luokka:Vuoden 2015 albumit
Vihapuheita ja rakkauslauluja

Vihapuheita ja rakkauslauluja on rap-artisti Laineen Kasperin sooloalbumi, joka julkaistiin 9. toukokuuta 2018. == Kappaleet == # # # # # # # # # # # # # # # # # == Arvostelut == * Keskisuomalainen: Levyarvio: Laineen Kasperi on hyvien puolella Viitattu 11.2.2022. * Soundi: Levyarvio: Raivoa, iloa ja arjen anarkiaa – Laineen Kasperin Vihapuheita ja rakkauslauluja on hengästyttävä taidonnäyte Viitattu 11.2.2022. == Lähteet == Luokka:Laineen Kasperin albumit Luokka:Vuoden 2018 albumit
Psyko Cowboy

Psyko Cowboy on rap-artisti Laineen Kasperin sooloalbumi, joka julkaistiin 29. toukokuuta 2020. == Kappaleet == # # # # # # # # # # # # # == Arvostelut == * Soundi: Levyarvio: Antiromantiikkaa kokemuksen syvällä rintaäänellä – Laineen Kasperi on arkipäivän tarkkailija joka ottaa myös kantaa Viitattu 11.2.2022. == Lähteet == Luokka:Laineen Kasperin albumit Luokka:Vuoden 2020 albumit
Shine (Sopo Nižaradzen kappale)

Shine on georgialaisen laulaja Sopo Nižaradzen esittämä kappale, jolla hän edusti Georgiaa vuoden 2010 Eurovision laulukilpailussa. Kappale valittiin Georgian edustuskappaleeksi 27. helmikuuta pidetyssä karsinnassa, jossa Nižaradze esitti kaikki kappaleet. Kappale kilpaili Eurovision laulukilpailun toisessa semifinaalissa 27. toukokuuta ja pääsi finaaliin. 29. toukokuuta pidetyssä finaalissa kappale sijoittui yhdeksänneksi. ==Lähteet== *https://eurovision.tv/participant/sofia-nizharadze ===Viitteet=== Luokka:Georgian euroviisuedustuskappaleet Luokka:Vuoden 2010 euroviisuedustuskappaleet
Avoin rajapinta

Avoin rajapinta () on rajapinta, jonka kaikki ominaisuudet ovat julkisia ja jota voi käyttää ilman rajoittavia ehtoja. Edellytyksenä on myös rajapintakuvauksen ja dokumentaation oleminen avoimesti saatavilla. Avoin rajapinta mahdollistaa, että voidaan esimerkiksi laatia rajapintaa hyödyntävän ohjelma ilman rajapinnan toimittajan erillistä hyväksyntää tai pakollisia lisenssimaksuja. Avoimia rajapintoja tarjoaa esimerkiksi Ilmatieteen laitos, Maanmittauslaitos ja Digi- ja väestötietoviraston Avoindata.fi-palvelun rajapinta. == Katso myös == * Avoin data * Avoin lähdekoodi == Lähteet == == Aiheesta muualla == * Avoin rajapinta Luokka:Ohjelmointirajapinnat
Johannes Hidman

Johannes Hidman (, 23. marraskuuta 1946 Kontupohja – 2015) oli venäjänsuomalainen kirjailija ja kääntäjä. Hidman syntyi Suomesta muuttaneeseen työläisperheeseen. Keskikoulun jälkeen hän opiskeli näyttelijäksi Petroskoin suomalaisessa teatterissa ja valmistui Petroskoin yliopiston suomen kielen laitokselta vuonna 1977. Hidman työskenteli Carelia- lehden toimittajana vuodesta 1981. Hidman julkaisi ensimmäisen kertomuksensa Punalipussa vuonna 1972. Vuonna 1989 samassa lehdessä ilmestyi pienoisromaani Sen kun vaan, jonka aiheena ovat Neuvosto-Karjalan suomalaissiirtolaisten kohtalot. Hidman on myös suomentanut useita romaaneja. Hänet hyväksyttiin Venäjän kirjailijaliiton jäseneksi vuonna 2001. ==Teoksia== * Sen kun vaan. Petroskoi: Periodika, 2008. ==Lähteet== Luokka:Suomentajat Luokka:Venäjän suomenkieliset kirjailijat Luokka:Venäläiset kääntäjät Luokka:Vuonna 1946 syntyneet Luokka:Vuonna 2015 kuolleet
Osismit

Osismit () olivat kelttiläinen heimo, joka asui Gallian Armorikan läntisimmässä osassa, nykyisen Bretagnen pohjoisrannikolla. Heidän pääkaupunkinsa oli Vorganium. Vuonna 56 eaa. osismit olivat Armorikan voimakkaimman heimon venetien liittolaisia sodassa Caesarin johtamia roomalaisia vastaan. Venetit liittolaisineen hävisivät lopulta sodan, ja roomalaiset alistivat voittamansa kelttiheimot. == Lähteet == Luokka:Rooman viholliset ja liittolaiset Luokka:Kelttiläiset kansat
Luettelo tunnetuista imatralaisista

Tunnettujen imatralaisten luetteloon kuuluu sekä kaupungissa syntyneitä että siellä asuneita henkilöitä. == Urheilijat == * Sammy Ahonen, ratamoottoripyöräilijä * Mikko Haaparanta, jääkiekkoilija * Otto Hokkanen, jääkiekkoilija * Joona Jääskeläinen, jääkiekkoilija * Ossi Karttunen, pikajuoksija * Ville Koho, jääkiekkoilija ja valmentaja * Marlo Koponen, jääkiekkoilija * Mikko Kosonen, pesäpalloilija * Jari Lippojoki, jääkiekkoilija * Jarno Lippojoki, jääkiekkoilija * Jussi Markkanen, jääkiekkoilija * Matti Mononen, seiväshyppääjä ja yleisurheiluvalmentaja * Heikki Mälkiä, jääkiekkoilija ja valmentaja * Timo Niemi, kreikkalais- roomalaisen tyylin painija * Petteri Nokelainen, jääkiekkoilija * Jarkko Parikka, jääkiekkoilija * Jose Pekkala, jääkiekkoilija * Senni Salminen, yleisurheilija * Aleksi Sinkkonen, jääkiekkoilija * Olli Sipiläinen, jääkiekkoilija * Matti Suur-Hamari, lumilautailija * Joona Heiskanen, salibandyn pelaaja * Niki Tuuli, ratamoottoripyöräilijä == Poliitikkoja == * Sinikka Laisaari, lääkäri ja poliitikko * Pertti Lintunen, kaupunginjohtaja * Niina Malm, poliitikko * Toivo Mansner, poliitikko * Jarkko Paronen, juristi, kaupunginjohtaja * Riitta Uosukainen, poliitikko * Toivo Uosukainen, sotilas ja poliitikko * Tiina Wilén-Jäppinen, poliitikko == Näyttelijöitä == * Jarmo Koski * Sanna Lius * Pirjo Lonka * Timo Rissanen == Kirjailijoita == * Taavi Soininvaara, kirjailija ja kolumnisti * Hilja Valtonen, kirjailija ja opettaja == Sotilaita == * Muisto Lassila, sotilas ja kaukopartiomies * Veikko Saarelainen, sotilas ja Mannerheim-ristin ritari == Muusikoita == * Saska Helmikallio * Kari Litmanen * Taiska == Toimittajat ja juontajat == * Päivi Istala * Juuso Mäkilähde * Maria Veitola == Muita tunnettuja == * Marja-Sisko Aalto, pappi * Kristian Backman, taikuri * Pentti Halle, vuorineuvos * Hanna Sarén, muotisuunnittelija == Lähteet == Luokka:Imatra Luokka:Luettelot henkilöistä kaupungin mukaan Luokka:Luettelot suomalaisista henkilöistä
Nightmare Alley (vuoden 2021 elokuva)

Nightmare Alley on vuonna 2021 ensi-iltansa saanut yhdysvaltalainen psykologinen jännityselokuva, jonka on ohjannut Guillermo del Toro. Elokuva perustuu William Lindsay Greshamin samannimiseen romaaniin, jonka ovat sovittaneet käsikirjoitukseksi del Toro ja Kim Morgan. Nightmare Alley on toinen Greshamin romaaniin perustuva elokuva; ensimmäinen oli vuoden 1947 Painajaiskuja. Nightmare Alley sai maailmanensi-iltansa New Yorkissa sijaitsevassa Alice Tully Hall -konserttisalissa 1. joulukuuta 2021. Yhdysvaltain-ensi-iltansa se sai 17. joulukuuta 2021 ja Suomen-ensi-iltansa 28. tammikuuta 2022. Elokuvan mustavalkoinen versio Nightmare Alley: Vision in Darkness and Light esitettiin valikoiduissa teattereissa 14. tammikuuta 2022. Elokuva sai myönteisen vastaanoton kriitikoilta, mutta se epäonnistui taloudellisesti. Se on ehdolla neljän Oscar-palkinnon saajaksi vuoden 2022 gaalassa, muun muassa parhaan elokuvan palkinnon kategoriassa. __NOTOC__ == Näyttelijät == ==Arvosteluja== Helsingin Sanomat Pertti Avola Hufvudstadsbladet Martina Moliis-Mellberg == Lähteet == == Aiheesta muualla == * Virallinen sivusto * Luokka:Vuoden 2021 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset romaaneihin perustuvat elokuvat Luokka:Sirkuselokuvat Luokka:Film noir -elokuvat Luokka:Guillermo del Toron ohjaamat elokuvat
Avoin protokolla

Avoin protokolla () on protokolla, joka on avoimesti kenen tahansa saatavilla ja hyödynnettävissä. Avoimien protokollien käyttöä ei rajoiteteta ja niiden spesifikaatio lisesointu avoimesti. Erona suljettuun protokollaan on, että suljetut protokollat suunnittelee tyypillisesti yksi tai muutama taho, jotka voi rajoittaa protokollan käyttöä ja muuttaa sitä haluamallaan tavalla. Avoimet protokollat suunnittelee pääsääntöisesti suuri joukko eri tahoja, joten protokollista tulee yleisluontoisempia ja täten sopivat useampaan käyttöön. Esimerkkejä avoimista protokollista: * IP-protokolla * TCP- protokolla * Muut IEEE:n ja IETF:n protokollat == Katso myös == * Avoin standardi * Avoin lähdekoodi == Lähteet == == Aiheesta muualla == * Tietoa avoimuudesta - COSS ry Luokka:Tietoliikenneprotokollat
Olhavanlahti

Olhavanlahti () on Venäjällä Leningradin alueella Laatokan etelärannassa sijaitseva leveäsuinen lahti. == Maantietoa == Olhavanlahden suu erottuu Laatokan rannikolla lännessä Ptinovin saaren (остров Птинов) Voronovin (Мыс Воронов) pohjoiskärjestä ja idässä Šurjagsi Nosin (Шурягский Нос) niemeen. Niemien välimatkasta saadaan lahdensuun leveydeksi 29 kilometriä. Lahti on niemenkärjistä mitattuna 19 kilometriä pitkä. Laatokan etelärannikolla on yleistä, että sen rannat ovat matalia ja tasaisia. Järven pohja muodostuu täällä hiekasta, savesta ja mudasta. Hiekkapohjan joukosta pilkistää kivikoita. Lahden keskellä on 12–20 metriä syvää ja lahden keskisyvyys on noin 8 metriä. Vedessä 10 metrin syvyyskäyrä kulkee 5–20 kilometrin päässä rannasta ja 5 metrin syvyyskäyrä noin viiden kilometrin päässä. Lahden länsiranta on itäistä matalampaa, sillä itärannassa kulkee viiden metrin käyrä 2–3 kilometrin päässä. Laatokan vedenpintaa ei säännöstellä ja se voi vaihdella luontaisesti eri vuodenaikoina 1,2 metriä. Pohjoistuulella lahteen muodostuu korkeita aaltoja. Laivojen liikenteelle on vuosina 1861—1866 rakennettu Laatokan kanava (), joka on riittävän leveä ja syvä nykyaikaiselle proomuliikenteelle. Laatokan vanha kanava () rakennettiin vuosina 1719—1731 ei kelpaa kaupalliselle liikenteelle, sillä se on ruoppaamatta jätettynä liian matala ja tietyillä osuuksilla se on aivan tukossa. Laivat kulkevat kanavan lisäksi Olhavanjoella, joka laskee lahteen. Se on purjehduskelpoinen Ilmajärvelle asti. Myös Säsjokea voi nousta ylös, mutta vain sen alajuoksulla. Kolmas lahteen laskeva joki on esimerkiksi Voronežka, joka on pieni joki. == Huomioita == == Lähteet == == Aiheesta muualla == * Ladoga (Laatokka), tietoa veneilijöille (ru) * Волховская губа (Olhavanlahden merikortti) Luokka:Laatokan lahdet
Takemeanywhere

Takemeanywhere (tyyliteltynä #TAKEMEANYWHERE) on Shia LaBeoufin, Nastja Säde Rönkön ja Luke Turnerin ohjaama suomalais-yhdysvaltalais-brittiläisenä yhteistuotantona tehty dokumenttielokuva vuodelta 2016. Elokuvassa LaBeouf, Rönkkö ja Turner matkustavat ympäri Pohjois-Amerikkaa twiittaamalla sijaintitietonsa, jolloin kuka tahansa voi poimia heidät kyytiinsä ja viedä heidät minne haluaa. == Lähteet == == Aiheesta muualla == * Luokka:Vuoden 2016 suomalaiset elokuvat Luokka:Vuoden 2016 yhdysvaltalaiset elokuvat Luokka:Vuoden 2016 brittiläiset elokuvat Luokka:Suomalaiset dokumenttielokuvat Luokka:Yhdysvaltalaiset dokumenttielokuvat Luokka:Brittiläiset dokumenttielokuvat
Seger

Seger on muun muassa seuraavien henkilöiden sukunimi: *Bob Seger (s. 1945), yhdysvaltalainen rockmuusikko ja laulaja-lauluntekijä *Brodie Seger (s. 1995), kanadalainen alppihiihtäjä *Caroline Seger (s. 1985), ruotsalainen jalkapalloilija *Henri Seger, suomalainen rockmuusikko *Mathias Seger (s. 1977), sveitsiläinen jääkiekkoilija.
Umm al-Kitab

Umm al-Kitab ( eli ”alkukirja” tai ”kirjojen äiti”) on suunnilleen 700-luvun puoliväliin sijoittuva 70-sivuinen teksti, joka edustaa esi-islamilaista ja gnostilaista teologiaa. Kirjan katsotaan olevan peräisin Irakin Kufasta. Teos antaa viitteitä imaami Aliin kohdistuvan kultin varhaisesta kehityksestä.Dequin 2012, s. 164–310 == Sisältö == Kirjassa Ali esiintyy osana taivaallista viisikkoa, joka oli olemassa valona jo ennen maailman luomista. Nämä viisi eriväristä valoa olivat Muhammed, Ali, Fatima, Hasan ja Husain.Dequin, 2012, s. 177 Raymond Dequin arvelee, että Ali oli aluksi gnostinen jumaluus, joka vasta myöhemmin muuttui ”yleväksi kuninkaaksi” maan pinnalle.Dequin, 2012, s. 172 Toisessa kirjan kertomuksessa enkeli Gabriel kertoo, että taivaallisella valtaistuimella istuu Fatima kruununaan Muhammed ja korvarenkaina Hasan ja Husain. Hänen miekkanaan on uskovien ruhtinas Ali.Dequin, 2012, s. 178 Umm al-Kitab esittää Alin ennen muuta ”ylevänä kuninkaana”. Sanan ”Ali” merkitys myös on arabiaksi ”korkea” tai ”ylevä”. Alin yhtäläisyys Jeesukseen tulee Dequinin mukaan gnostilaisuudesta. Kuten Jeesus on sekä ihminen että Jumala, myös ylevä kuningas on sekä maallinen hallitsija että jumaluus. Molemmilla on Vapahtajan tehtävä. Kuten Jeesuksen ei idässä uskottu kuolleen ristillä, myös Alista kerrotaan, ettei häntä tapettu, vaan Paholainen oli naamioitunut hänen tilalleen. Ali sen sijaan nousi Jeesuksen tavoin taivaaseen, ja hänelle annettiin Jeesuksen tavoin eskatologinen tehtävä maailman lopussa.Dequin, 2012, s. 179 == Lähteet == * === Viitteet === Luokka:Islamin historia Luokka:Islamilaiset teokset Luokka:Šiialaisuus
Yrjö Manner

Yrjö Johan Manner (25. marraskuuta 1893 Helsinki – 24. joulukuuta 1975) oli suomalainen yrittäjä ja yritysjohtaja, joka sai teollisuusneuvoksen arvonimen. Mannerin vanhemmat olivat liikemies, tehtaanjohtaja Johan (Juho) Manner, aiemmin Ello ja Filla, ja Amanda Vilhelmina Mansner. Hänen puolisonsa olivat 1918–1936 Jenny Amanda Lundström ja 1943–1959 Ella Alise Lehtonen. Teollisuusneuvos Aarne Manner oli Yrjö Mannerin poika ensimmäisestä avioliitosta. Yrjö Manner työskenteli jo nuorena isänsä omistamalla konepajalla. Hangon ylemmästä käsityöläiskoulusta hän valmistui keväällä 1913 ja toimi 1915 viilaajana Helsingissä, mutta jatkoi opintojaan ja valmistui Helsingin teollisuuskoulusta 1916. Perheyritys Mannerin Konepajan johtajana hän aloitti vain 23-vuotiaana syksyllä 1917. Suomen sisällissodan jälkeen Manner palveli vapaaehtoisena laivastossa, missä hän pääsi osallistumaan Saksalla järjestetyille moottorimieskursseille. Saksan sotatappion myötä Manner palasi takaisin Suomeen konepajaansa johtamaan. Konepaja kasvoi ja kehittyi 1920-luvulla, 1930-luvulta se valmisti myös koneita ja laitteita sekä muun muassa radiomastoja ja rautasiltoja. Sota-aikana yritys oli sotateollisuuden palveluksessa. Vaikka sen toiminta piti siirtää välillä pois Hangosta, se pääsi aloittamaan siellä uudelleen kesällä 1943. Lahdessa sillä oli sisaryritys Man-Ko ja Hangosta hankittiin 1945 Hangon Väri -yhtiö, jonka toimitusjohtajaksi Manner myös tuli. Manner luovutti konepajansa toimitusjohtajan tehtävät pojalleen Aarne Mannerille vuonna 1956, mutta oli vielä Man-Kon toimitusjohtaja aina vuoteen 1970 asti. Yrjö Manner oli myös Hangon kaupunginvaltuuston ja kaupunginhallituksen jäsen. Teollisuusneuvoksen arvonimen hän sai vuonna 1954.O.Y. Mannerin konepaja Hangossa 60-vuotias. Helsingin Sanomat, 1.9.1950, s. 10. ==Lähteet== ==Aiheesta muualla== * Manner- yhtiö Luokka:Suomalaiset yritysjohtajat Luokka:Suomalaiset yrittäjät Luokka:Hangon kaupunginvaltuutetut Luokka:Vuonna 1893 syntyneet Luokka:Vuonna 1975 kuolleet
Zoofobia

Zoofobia tai eläinfobia on irrationaalista pelkoa tai vastenmielisyyttä eläimiä (ei ihmisiä) kohtaan. Zoofobia on yleinen negatiivinen reaktio eläimiin, mutta se on yleensä jaettu useisiin alaryhmiin, joista jokainen on tietyntyyppinen zoofobia. Vaikka zoofobia kokonaisuudessaan on melko harvinaista, pelkotyypit ovat yleisiä. Kuten Sigmund Freud on joskus maininnut, zoofobia on yksi yleisimmistä lasten psykoneuroottisista sairauksista.Nandor Fodor, Frank Gaynor, "Freud: Dictionary of Psychoanalysis", 2004: (initial publ. 1950), article "Zoophobia, infantile", pp. 205-206 Zoofobia ei kohdistu lähes koskaan nisäkkäisiin, vaan muihin kuin nisäkkäisiin. == Luettelo yleisistä zoofobian alaryhmistä == Fobia Pelon kohde Ailurofobia kissat Araknofobia hämähäkkieläimet Batrakofobia sammakkoeläimet Kiroptofobia lepakot Kynofobia koirat Entomofobia hyönteiset Ekvinofobia hevoset Ihtiofobia kalat Lepidopterofobia Perhoset ja/tai Koiperhoset Melissofobia Mehiläiset Musofobia hiiret ja rotat Ofidiofobia käärmeet Ornitofobia linnut Ostrakonofobia äyriäiset Ranidafobia sammakot Vermifobia madot == Katso myös == * Fobia * Luettelo fobioista == Lähteet == Luokka:Fobiat Luokka:Eläimet
Ingvil Smines Tybring-Gjedde

Ingvil Smines Tybring-Gjedde (s. 8. heinäkuuta 1965 Oslo) on norjalainen edistyspuolueen poliitikko. Hän toimi Norjan yhteiskuntaturvallisuusministerinä vuosina 2019–2020 ja on työskennellyt myös valtiosihteerinä öljy- ja energiaministeriössä. ==Yksityiselämä== Tybring- Gjedden puoliso on edistyspuoleen poliitikko Christian Tybring-Gjedde, joka on istunut suurkäräjillä vuodesta 2005. ==Lähteet== ==Aiheesta muualla== * Ingvil Smines Tybring-Gjeddes Norjan suurkäräjien verkkosivuilla Luokka:Norjan ministerit Luokka:Vuonna 1965 syntyneet Luokka:Elävät henkilöt
Fredrik Lindström (kielitieteilijä)

Nils Fredrik Lindström (s. 27. kesäkuuta 1963 Eskilstuna) on ruotsalainen näyttelijä, juontaja, koomikko, kirjailija, kielitieteilijä ja elokuvaohjaaja. == Ura == Lindström on opiskellut Uppsalan yliopistossa pohjoismaisia kieliä. Hän työskenteli 1990-luvulla stand up -koomikkona ja oli mukana Hassan-radio- ohjelmassa. Lisäksi hän on ollut sekä näyttelijänä että käsikirjoittajana eri televisio-ohjelmissa. Läpimurtonsa hän teki käsikirjoittamassaan ja ohjaamassaan elokuvassa Vuxna människor (1999), jossa hän myös näytteli. Seuraavana vuonna ilmestyi hänen kirjoittamansa kirja Världens dåligaste språk, jossa hän kansantajuisti kielitiedettä. Kirjasta tuli myyntimenestys. Vuosina 2002–2003 Lindström juonsi tv-ohjelmaa Värsta språket, mistä hänet palkittiin Suurella journalistipalkinnolla (Stora journalistpriset) kategoriassa Vuoden uudistaja sekä Tietopalkinnolla (Kunskapspriset). Vuodesta 2009 lähtien Lindström on toiminut tuomarina suositussa På spåret -visailuohjelmassa. == Lähteet == == Aiheesta muualla == * Fredrik Lindström Ruotsin kansallisessa elokuvatietokannassa * Fredrik Lindström IMDb- tietokannassa Luokka:Ruotsalaiset näyttelijät Luokka:Ruotsalaiset juontajat Luokka:Ruotsalaiset koomikot Luokka:Ruotsalaiset kirjailijat Luokka:Ruotsalaiset kielitieteilijät Luokka:Ruotsalaiset elokuvaohjaajat Luokka:Vuonna 1963 syntyneet Luokka:Elävät henkilöt
Fredrik Lindström

Fredrik Lindström voi tarkoittaa seuraavia henkilöitä: * Fredrik Julius Lindström (1873–1924), suomalainen filosofian tohtori ja lyseon lehtori * Fredrik Lindström (s. 1963), ruotsalainen kielitieteilijä, koomikko, näyttelijä, juontaja, kirjailija ja elokuvaohjaaja * Fredrik Lindström (s. 1989), ruotsalainen ampumahiihtäjä
Bolšaja koltsevaja

Bolšaja koltsevaja linija () on Moskovan metron yhdestoista linja, joka avattiin 26. helmikuuta 2018. Linjan pituus on 57,5 kilometriä ja siinä on 29 asemaa. == Asemat == *Savjolovskaja (Савёловская) *Petrovski park (Петровский парк) *TsSKA (ЦСКА) *Horošovskaja (Хорошёвская) *Narodnoje Opoltšenije (Народное Ополчение) *Mnjovniki (Мнёвники) *Terehovo (Терехово) *Kuntsevskaja (Кунцевская) *Davydkovo (Давыдково) *Aminjevskaja (Аминьевская) *Mitšurinski prospekt (Мичуринский проспект) *Prospekt Vernadskogo (Проспект Вернадского) *Novatorskaja (Новаторская) *Vorontsovskaja (Воронцовская) *Zjuzino (Зюзино) *Kahovskaja (Каховская) *Varšavskaja (Варшавская) *Kaširskaja (Каширская) *Klenovyi bulvar (Кленовый бульвар) *Nagatinski zaton (Нагатинский затон) *Petšatniki (Печатники) *Tekstilštšiki (Текстильщики) *Nižegorodskaja (Нижегородская) *Aviamotornaja (Авиамоторная) *Lefortovo (Лефортово) *Elektrozavodskaja (Электрозаводская) *Sokolniki (Сокольники) *Rižskaja (Рижская) *Marjina Roštša (Марьина роща) == Lähteet == == Aiheesta muualla == Luokka:Moskovan metro
Loikkarit

Loikkarit on Jaak Kilmin ohjaama virolais-suomalais-latvialaisena yhteistuotantona tehty toiminta- ja komediaelokuva vuodelta 2017. Viitattu 11.2.2022 Elokuvassa kolme nuorta miestä pakenee Neuvosto-Virosta Suomen kautta Ruotsiin. Elokuva perustuu löyhästi Helsingissä vuonna 1985 ryöstöjä tehneiden virolaisten loikkarien Raivo Roosnan ja Alex Lepajõen tarinaan.Kalle Kinnunen: Raivo Roosnan ja Alex Lepajoen innoittaman elokuvan nappasi nettipalvelu Suomen Kuvalehti 8.6.2017. Viitattu 21.2.2022. Roosna, Lepajõe ja kolmas loikkari Harry Gelstein haastoivat elokuvan tuottajan oikeuteen ja vaativat 200 000 euron korvauksia, koska heidän tarinaansa oli käytetty elokuvassa ilman heidän lupaansa.Sami Lotila: Jalokiviryöstäjien elämästä suomalaistähtiä vilisevä menestyselokuva - nyt leffan esikuvat vaativat tuottajalta jättikorvauksia Iltalehti 27.9.2017. Viitatt8u 21.2.2022. ==Näyttelijät== == Lähteet == Luokka:Vuoden 2018 suomalaiset elokuvat Luokka:Virolaiset elokuvat Luokka:Latvialaiset elokuvat Luokka:Toimintaelokuvat Luokka:Komediaelokuvat Luokka:Historialliset elokuvat
Mikko Niinikoski (pesäpalloilija)

Mikko Niinikoski (s. 6. heinäkuuta 1979 Siilinjärvi) on suomalainen pesäpalloilija. Niinikoski edusti urallaan Superpesiksessä Siilinjärven Pesistä ja Puijon Pesistä. Niinikoski saavutti Puijon Pesiksessä pelatessaan yhden SM-pronssin kaudella 2006. Hän pelasi yhden Itä-Länsi-ottelun vuonna 2008. Niinikoski pelasi 232 Superpesiksen runkosarjan ottelua. Näissä hän löi 11 kunnaria ja 23 tavallista juoksua, toi 157 juoksua ja keräsi 813 kärkilyöntipistettä. Niinikoski pelasi 40 Superpesiksen ylemmän loppusarjan ottelua. Näissä hän löi kaksi kunnaria ja kaksi tavallista juoksua, toi 24 juoksua ja keräsi 107 kärkilyöntipistettä. Niinikoski pelasi urallaan 32 Superpesiksen alemman loppusarjan ottelua. Näissä hän löi kaksi tavallista juoksua, toi 36 juoksua ja keräsi 135 kärkilyöntipistettä.Niinikoski Mikko. Latautuva xlsx-tiedosto. Pesis.fi. == Lähteet == Luokka:Suomalaiset pesäpalloilijat Luokka:Vuonna 1979 syntyneet Luokka:Elävät henkilöt
Anteeksiantamaton

Anteeksiantamaton on Lars Feldballe Petersenin ohjaama ja käsikirjoittama suomalais-tanskalaisena yhteistuotantona tehty dokumenttielokuva vuodelta 2017. Elokuvan päähenkilönä on Suomessa asuva bosnialainen sotarikollinen, joka sai 15 vuoden tuomion Haagin kansainvälisessä tuomioistuimessa Bosnian sodan aikana tekemistään rikoksista. Elokuvassa pohditaan kysymystä, mistä pahuus syntyy ja siinä seurataan sen päähenkilön paluuta tavalliseen elämään juuri ennen vankeusajan päättymistä ja sen jälkeen. == Lähteet == Luokka:Vuoden 2017 suomalaiset elokuvat Luokka:Suomalaiset dokumenttielokuvat Luokka:Tanskalaiset dokumenttielokuvat
Ğadel Qutuy

Ğadel Qutuy (Ğadelşa Nurmöxəmmət ulı Qutuyev; , ; 28. marraskuuta 1903, Saratovin alue - 16. kesäkuuta 1945) oli tataaritaustainen venäläinen kirjailija, näytelmäkirjailija, kielen- ja kirjallisuuden opettaja. == Lähteet == == Aiheesta muualla == * Татарская Энциклопедия * Адель Кутуй. Биобиблиографический Справочник Luokka:Tataarinkieliset kirjailijat Luokka:Vuonna 1903 syntyneet Luokka:Vuonna 1945 kuolleet
Jarkko Karhunen

Jarkko Karhunen (s. 8. toukokuuta 1982) on suomalainen pesäpalloilija. Karhunen edusti koko uransa Superpesiksessä Puijon Pesistä. Karhunen saavutti urallaan yhden SM-pronssin kaudella 2006. https://www.pesis.fi/wp- content/uploads/2021/01/Karhunen-Jarkko.xlsx Hän pelasi etenijäjokerina. https://www.mtvuutiset.fi/artikkeli/superpesis-kitee-voittoon- vapaataipaleilla/3634214 Karhunen pelasi 130 Superpesiksen runkosarjan ottelua. Näissä hän löi neljä kunnaria ja kolme tavallista juoksua, toi 54 juoksua ja keräsi 238 kärkilyöntipistettä. Karhunen pelasi 32 Superpesiksen ylemmän loppusarjan ottelua. Näissä hän löi kaksi kunnaria, toi 17 juoksua ja keräsi 66 kärkilyöntipistettä. Karhunen pelasi kaksi Superpesiksen alemman loppusarjan ottelua. Näissä hän toi yhden juoksun ja keräsi kahdeksan kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Sisämaan seurantapyynti

Sisämaan seurantapyynti (lyhenne SSP) on lintujen rengastuksen muoto, jossa lintuja pyydetään lintuverkoilla samasta vakiopaikasta 12 kertaa touko- elokuussa. Rengastaja saa itse valita, kuinka monella verkkolinjalla lintuja pyydetään, mutta linjojen määrän on oltava sama joka vuosi.Sisämaan seurantapyynti Luomus.fi Lintujen rengastus on luvanvaraista toimintaa, ja SSP-rengastukseen tarvitaan peruslupaa kattavampi rengastuslupa. Luvan myöntää Rengastustoimisto, kun vaadittavat tentit on suoritettu.Miten päästä rengastajaksi, Luomus.fi, viitattu 21.3.2024 == Taustaa == SSP tuli Suomeen Britanniasta, jossa vuonna 1981 alkaneen projektin Constant Effort Sites (CES) puitteissa lintuja rengastetaan yli 130 pyyntipaikalla. Suomessa SSP-projekti alkoi vuonna 1986. Vuonna 2013 Suomessa oli noin 50 rengastajan toimesta 31 rengastuspaikkaa, 24 eri kunnassa. Suomen lisäksi SSP:n tapaista rengastusta harjoitetaan jo Hollannissa, Ranskassa ja Ruotsissa, sekä Pohjois-Amerikassa. Euringin tavoitteena on laajentaa CES koko Euroopan kattavaksi seurantaohjelmaksi. == Tavoitteet == SSP-rengastuksen tarkoituksena on seurata tietyn alueen linnuston kannanmuutoksia ja poikastuottoa. SSP täydentää myös linja- ja pistelaskentojen avulla saatavaa kuvaa Suomen linnustosta. == Lähteet == Luokka:Ornitologia
None

None voi tarkoittaa ainakin seuraavia: * None (EP), ruotsalaisen metalliyhtye Meshuggahin * None, kunta Italiassa Piemonten alueella olevassa Torinon metropolikaupungissa
Naisen lisääntymiselimistö

Naisen lisääntymiselimistö muodostuu naisen sukupuolielimistä. Naisen sisäisiä sukupuolielimiä eli sisäsynnyttimiä ovat munasarjat, munanjohtimet, kohtu ja emätin. Naisen ulkoisia sukupuolielimiä eli ulkosynnyttimiä kutsutaan hävyksi eli vulvaksi.Seksuaalilääketiede 2020, s. 210–229. ==Osat== ===Munasarjat=== Munasarjat ja munarakkulat tuottavat naishormoneja kuten estrogeeneja. Munasarjoissa syntyy naisen sukusoluja eli munasoluja. Kuukautiskierrossa kypsynyt munasolu irtoaa ja lähtee liikkeelle. ===Munanjohtimet=== Munanjohdin on munasarjan ja kohdun yhdistävä noin 10 senttimetrin pituinen putkimainen rakenne. Munanjohtimen distaalisessa kolmanneksessa tapahtuu munasolun ja siittiön kohtaaminen. Hedelmöittynyt munasolu kulkeutuu kolmen vuorokauden kuluessa kohtuun. ===Kohtu=== Kohdussa hedelmöittyneestä munasolusta kehittyy ensin alkio ja sen jälkeen sikiö. Kohdun ja emättimen välissä on 2–3 senttimetrin mittainen kohdunkaula. ===Emätin=== Emätin eli vagina on naisen putkimainen yhdyntäelin, joka ottaa yhdynnässä vastaan miehen siittimen ja siitä purkautuvat siittiöt. Naisen kiihottuessa seksuaalisesti hänen emättimensä kostuu ja häpyhuulensa turpoavat. Emätin laajenee ja kohtu nousee ylöspäin. Seksuaalinen kiihottuminen voi johtaa orgasmiin, jolloin emätin supistelee. ===Häpy=== Naisen ulkoisiin sukupuolielimiin eli häpyyn kuuluvat häpykukkula, häpykieli eli klitoris, isot ja pienet häpyhuulet, emättimen eteinen, immenkalvo, emättimen aukko, virtsaputken suu ja siihen liittyvät rauhaset sekä väliliha. ==Elinkaari== Miehen ja naisen sukupuolielimet kehittyvät sikiövaiheessa yhteisistä alkumuodoista. Jos sikiöllä on XX- kromosomisto, sille kehittyvät naisen sukupuolielimet. Mieshormoni testosteronin puute saa lisäksi mesonefostiehyet surkastumaan.Saladin 2004, s. 751–755. Naarastyyppiset ulkoiset sukupuolielinaiheet (labioskrotaalipoimu, urogenitaalipoimu ja genitaalikyhmy) eivät tyttösikiöllä maskulinisoidu viikoilla 12–20. Labioskrotaalipoimuista tulee isot häpyhuulet, urogenitaalipoimuista pienet häpyhuulet ja genitaalikyhmystä häpykieli.Ulkoisten sukupuolirakenteiden erilaistuminen Ihmisyksilön kehitysbiologia. Solunetti. Viitattu 22.11.2021. Syntymän jälkeen lapsuusaikana sukupuolielimet eivät juurikaan muutu. Murrosiässä sukupuolielimistä tulee lisääntymiskykyiset. Tytölle alkaa kasvaa häpykarvoitusta ulkoisiin sukupuolielimiin, ja kuukautiset alkavat. Nainen kokee 45–55-vuotiaana vaihdevuodet, joiden jälkeen hänen munasolunsa ovat loppu, eikä hän enää saa kuukautisia tai voi tulla raskaaksi. Hormonitoiminnan muutosten seurauksena emätin kuivuu ja ohentuu, ja nainen voi kärsiä emätintulehduksista ja yhdyntäkivuista. ==Lähteet== * * ===Viitteet=== Luokka:Ihmisen anatomia *
None (Italia)

None () on kunta Italiassa Piemonten alueella sijaitsevassa Torinon metropolikaupungissa.None Sapere.it None Enciclopedia Treccani Vuoden 2022 alussa kunnassa oli arviolta 7 849 asukasta. ==Lähteet== ==Aiheesta muualla== Luokka:Torinon metropolikaupungin kunnat
Yan Wen'gang

Yan Wen'gang (, s. 1. heinäkuuta 1997) on kiinalainen skeletonkelkkailija ja olympiamitalisti. Yan on kilpaillut vuodesta 2016 lähtien. Hän on osallistunut kaksiin maailmanmestaruuskilpailuihin: vuonna 2019 Yan oli yksilökilpailun 20. ja vuonna 2020 hän oli yksilökilpailun 11. ja sekaparikilpailussa kuudes. Hän kilpaili Pekingin olympialaisissa 2022 miesten yksilökilpailussa. Hän oli kilpailun kolmas. ==Lähteet== Luokka:Kiinalaiset skeletonkelkkailijat Luokka:Kiinalaiset olympiamitalistit Luokka:Vuonna 1997 syntyneet Luokka:Elävät henkilöt
St. Josephin piirikunta (Michigan)

St. Josephin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 60 939 vuonna 2020. Piirikunnan hallintokeskus on Centrevillen kylä, ja suurin kunta on Sturgis. Piirikunta on perustettu vuonna 1829. == Väestö == Vuonna 2020 St. Josephin piirikunnan 60 939 asukkaasta valkoisia oli 93,8 %, mustia 2,5 %, aasialaisia 0,7 % ja alkuperäisasukkaita 0,6 %. Vuonna 2019 9,9 % asukkaista puhui kotonaan jotain muuta kieltä kuin englantia ja 3,5 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Pihlman

Pihlman on sukunimi, joka on muun muassa seuraavilla suomalaisilla henkilöillä: *Isak Pihlman (1650−1707), Turun akatemian professori ja rehtori *Johan Pihlman (1733−1811), kirkkoherra, valtiopäivämies ja professori *Sirkku Pihlman (s. 1954), arkeologi *Tuomas Pihlman (s. 1982), jääkiekkoilija.
Edvard Ward

Carl Edvard Daniel Ward (2. toukokuuta 1894 Tukholma − 1. huhtikuuta 1975 Lahti) oli suomalainen insinööri ja sotilas, joka tunnetaan sisällissodan aikana kootun Länsi-Uudenmaan pataljoonan komentajana. Wardin isä oli ruotsalaissyntyinen puutarhuri C. T. Ward. Teknillisessä korkeakoulussa opiskellut Ward oli saanut upseerikoulutuksen Ruotsin armeijassa. Sisällissodan käynnistyttyä hän toimi Suitiassa kootun ruotsinkielisen Svidjakårenin päällikkönä Kirkkonummen taisteluissa. Helmikuun lopusta lähtien Ward oli punaisten vankina Helsingissä. Kaupungin valtauksen jälkeen Ward toimi Uudenmaan ruotsinkielisistä suojeluskuntalaisista kootun Länsi-Uudenmaan pataljoonan komentajana. Huhti-toukokuussa 1918 pataljoona kiersi Varsinais- Suomessa ja Länsi-Uudellamaalla puhdistamassa seutuja punaisista. Länsi- Uudenmaan pataljoona oli vastuussa muun muassa laittomista Vihdin, Västankvarnin ja Perttulan teloituksista. Myöhemmin Ward työskenteli muun muassa Högforsin tehtaan teknillisenä johtajana Karkkilassa. == Lähteet == Luokka:Suomen sisällissodan valkoiset Luokka:Suomen sisällissodan terroriin osalliset henkilöt Luokka:Suomalaiset insinöörit Luokka:Suomalaiset sotilaat Luokka:Vuonna 1894 syntyneet Luokka:Vuonna 1975 kuolleet
Edward Ward

Edward Henry Harold Ward (5. marraskuuta 1905 Bangor – 8. toukokuuta 1993 Lontoo) oli brittiläinen toimittaja ja sotakirjeenvaihtaja, joka raportoi BBC:lle muun muassa talvisodasta. Hän oli aatelistitteliltään 7. Bangorin varakreivi. Ward opiskeli Harrow Schoolissa sekä Kuninkaallisessa sotilasakatemiassa, mutta päätyi sotilasuran sijasta toimittajaksi. Ward aloitti Reutersin Kauko-Idän kirjeenvaihtajana Kiinassa, kunnes vuonna 1937 siirtyi BBC:n radiokuuluttajaksi. Vuonna 1939 hänet lähetettiin Suomeen raportoimaan talvisodasta. Ward lähetti BBC:lle radioreportaaseja muun muassa Suomussalmen sekä Laatokan taisteluista ja raportoi maailmalle ensimmäisenä 13. maaliskuuta solmitusta rauhansopimuksesta. Talvisodan päätyttyä Ward toimi kirjeenvaihtajana Belgiassa ja Ranskassa, kunnes pakeni natsien miehityksen alta Ateenaan ja sieltä edelleen Egyptiin. Ward raportoi aavikkosodasta, mutta jäi vangiksi Tobrukissa marraskuussa 1941. Ward oli saksalaisten vankina, kunnes amerikkalaisjoukot vapauttivat hänet Limburg-Weilburgin Hadamarissa sijainneelta upseerien vankileiriltä maaliskuussa 1945. Toisen maailmansodan jälkeen Ward jatkoi BBC:n ulkomaankirjeenvaihtajana 1960-luvulle saakka raportoiden muun muassa Unkarin kansannousuta 1956. == Lähteet == Luokka:Brittiläiset toimittajat Luokka:Brittiläiset sotakirjeenvaihtajat Luokka:Brittiläiset aateliset Luokka:Vuonna 1905 syntyneet Luokka:Vuonna 1993 kuolleet